Author: BORIS
Last saved by: agenda0
Company: ÚNMS SR

Predkladacia správa
k materiálu na odvolanie p. prof. Ing. Matěja B í l é h o, DrSc., z funkcie podpredsedu Úradu pre normalizáciu, metrológiu a skúšobníctvo
Slovenskej republiky.

Dňom 1. apríla 2002 nadobudol účinnosť zákon Národnej rady Slovenskej republiky č. 312/2001 Z. z. o štátnej službe a o zmene a doplnení niektorých zákonov z 2. júla 2001, ktorý okrem iného v § 59 ods. 1 ustanovuje, že štátny zamestnanec nesmie podnikať alebo vykonávať inú zárobkovú činnosť. 
Uvedené ustanovenie sa vzťahuje i na podpredsedu Úradu pre normalizáciu, metrológiu  skúšobníctvo Slovenskej republiky p. prof. Ing. Matěja Bílého, DrSc., ktorého do funkcie vymenovala vláda SR. Z dôvodov dodržania zákonnosti sa menovaný listom zo dňa 28. marca 2002 vzdal výkonu funkcie podpredsedu úradu. 
Materiál nebol predložený na pripomienkové konanie, pretože nezasahuje do kompetencie ministerstiev a iných ústredných orgánov štátnej správy.
	Navrhovaná osoba súhlasí so zverejnením údajov uvedených v tomto materiáli.